**Αλάγνι 17-6-2020**

**Αρ.Πρωτοκ.: 7**

**ΠΡΟΚΗΡΥΞΗ ΑΝΟΙΚΤΗΣ ΔΙΑΔΙΚΑΣΙΑΣ**

**ΓΙΑ ΤΗΝ ΣΥΝΑΨΗ ΣΥΜΒΑΣΗΣ ΕΡΓΟΥ**

**της πράξης** «**Δημιουργία Πολιτιστικού Κέντρου “ η Αλαγονία” - Π.Ε 1 : Κτίρια – Εγκαταστάσεις κτιρίων – Εργα υποδομής** »

Ο Πολιτιστικός Σύλλογος Αλαγνίου « Η Αλαγονία»,

**Προκηρύσσει**

**Δημόσιο Ανοικτό Διαγωνισμό**, με κριτήριο ανάθεσης την πλέον συμφέρουσα από οικονομική άποψη προσφορά, βάσει τιμής (χαμηλότερη τιμή), για την ανάθεση του παρακάτω έργου **«Δημιουργία Πολιτιστικού Κέντρου “ η Αλαγονία” - Π.Ε 1 : Κτίρια – Εγκαταστάσεις κτιρίων – Εργα υποδομής ».**

Ο προϋπολογισμός των δημοπρατούμενων εργασιών του έργου **«Δημιουργία Πολιτιστικού Κέντρου “ η Αλαγονία” - Π.Ε 1 : Κτίρια – Εγκαταστάσεις κτιρίων – Εργα υποδομής »,** με βάση την υποβληθείσα μελέτη, ανέρχεται στο ποσό των 81.977,46 ΕΥΡΩ (χωρίς Φ.Π.Α.) και στο ποσό των 101.652,04 ΕΥΡΩ (με Φ.Π.Α.).

Η συνολική προθεσμία εκτέλεσης του έργου, ορίζεται σε **δώδεκα (12) μήνες** από την ημερομηνία υπογραφής της σύμβασης.

Δικαίωμα συμμετοχής στο διαγωνισμό έχουν φυσικά ή νομικά πρόσωπα ή ενώσεις / κοινοπραξίες αυτών που πληρούν τους όρους που καθορίζονται στη Διακήρυξη. Κριτήριο κατακύρωσης είναι η πλέον συμφέρουσα από οικονομική άποψη προσφορά βάσει τιμής. Απαγορεύονται οι εναλλακτικές προσφορές.

Ημερομηνία και ώρα λήξης της προθεσμίας υποβολής των προσφορών ορίζεται η **2/7/2020,** ημέρα **Πέμπτη** και ώρα **15:00 μ.μ.** Η υποβολή προσφορών γίνεται **ΜΟΝΟ ΕΝΤΥΠΗ** στα γραφεία του Πολιτιστικού Συλλόγου Αλαγνίου (Αλάγνι, Ηρακλείου Κρήτης). Κάθε υποβαλλόμενη προσφορά δεσμεύει τον συμμετέχοντα στον διαγωνισμό, για διάστημα **ΕΞΗΝΤΑ (60) ημερών** , από την ημερομηνία λήξης της προθεσμίας υποβολής των προσφορών.

Ημερομηνία και ώρα αποσφράγισης των προσφορών ορίζεται η **6/7/2020,** ημέρα **Δευτέρα** και ώρα **10:00 π.μ.** στα γραφεία του Πολιτιστικού Συλλόγου Αλαγνίου.

Το πλήρες κείμενο της Διακήρυξης παρέχεται σε ηλεκτρονική μορφή από την ιστοσελίδα του αναθέτοντα www.alagni.com. και από τα γραφεία του φορέα (Αλάγνι Ηρακλείου Κτήτης). Πληροφορίες σχετικά με τη Διακήρυξη παρέχονται από τη γραμματεία του συνδέσμου (τηλ.: 6972228675).

Το έργο χρηματοδοτείται από το Τοπικό Πρόγραμμα CLLD/LEADER Ν. Ηρακλείου στο πλαίσιο του ΠΑΑ (Πρόγραμμα Αγροτικής Ανάπτυξης της Ελλάδας 2014 – 2020) με συγχρηματοδότηση από το Ε.Γ.Τ.Α.Α. και το Υ.Π.Α.Α.Τ.

**O Πρόεδρος του Δ.Σ. του Συλλόγου**